สมัชชาสุขภาพสุราษฎร์ฯร่วมสางปัญหาระบบนิเวศอ่าวบ้านดอน
รอง สสจ.สุราษฎร์ธานี เผยใช้กลไกสมัชชาสุขภาพจังหวัดเชื่อมร้อยความร่วมมือทุกภาคส่วน สางปัญหาฟาร์มหอย-คืนพื้นที่สาธารณะอ่าวบ้านดอน จ.สุราษฎร์ฯ หาทางออกบนผลลัพธ์ที่ดีทุกฝ่ายได้ทุกคน20 ก.ค.2563 กลุ่มงานสื่อสารสังคม สำนักงานคณะกรรมการสุขภาพแห่งชาติ (สช.) รายงานว่าดร.ปรเมษฐ์ จินารองนายแพทย์สาธารณสุข จ.สุราษฎร์ธานี และผู้ประสานงานสมัชชาสุขภาพ จ.สุราษฎร์ธานี ให้สัมภาษณ์ในหัวข้อสมัชชาสุขภาพจังหวัดสุราษฎร์ฯ กับการจัดการทรัพยากรภูมินิเวศ อ่าวบ้านดอนทางคลื่นความคิด96.5 FMเมื่อวันที่15ก.ค.ที่ผ่านมา ตอนหนึ่งว่า สมัชชาสุขภาพจังหวัดเป็นหนึ่งในกลไกเวทีกลางที่ให้4ภาคส่วน คือ ภาคราชการ ภาคประชาชน ภาคเอกชน และภาควิชาการ มาร่วมพูดคุยหาทางออก ในการจัดการระบบนิเวศของอ่าวบ้านดอนช่วงที่ผ่านมาดร.ปรเมษฐ์ กล่าวถึงความเป็นมาย้อนกลับไปในช่วงปี2522 - 2523ว่า รัฐบาลได้มีการส่งเสริมการประมงในจังหวัดสุราษฎร์ธานี โดยเฉพาะการเพาะเลี้ยงหอยนางรม จากนั้นจึงส่งเสริมให้มีการจับจองพื้นที่และขึ้นทะเบียนกับกรมประมง เพื่อหารายได้ให้รัฐบาล จนในช่วงปี2547นโยบายของรัฐบาลได้ส่งเสริมการแปลงสินทรัพย์เป็นทุน โดยออกเป็นโฉนดทะเล กระทั่งมาในยุคของการปฏิรูปช่วงปี2557ถึงปัจจุบัน ที่กำลังมาจัดระบบใหม่กันในขณะนี้ทั้งนี้ เดิมทีชาวประมงพื้นบ้านได้รับการอะลุ่มอล่วยในการทำมาหากิน โดยมีข้อตกลงในการเลี้ยงหอยในระยะห่างจากชายฝั่งประมาณ3กิโลเมตร อย่างไรก็ตาม หนึ่งในจุดเริ่มต้นของปัญหา ย้อนกลับไปในช่วงภัยพิบัติน้ำท่วมใหญ่ปี2554ซึ่งใน อ.พุนพิน จ.สุราษฎร์ธานี ทำให้หอยตายไปเป็นจำนวนมาก ชาวประมงพื้นบ้านที่เลี้ยงหอยแบบธรรมชาติจึงไม่มีเงินทุน และขายสิทธิจับจองให้กับผู้อื่น เกิดเป็นธุรกิจการเลี้ยงหอยโดยเฉพาะหอยแครงดร.ปรเมษฐ์ กล่าวว่า สำหรับความคืบหน้าขณะนี้ หน่วยงานที่เกี่ยวข้องทั้งเจ้าท่า ประมงชายฝั่ง ทหารเรือ ตำรวจน้ำ ได้จัดประชุมพร้อมตั้งคณะทำงานขึ้น โดยมีการใช้กฎหมายและไล่รื้อฟาร์มหอยภายใน60วัน ซึ่งขณะนี้ผ่านมากว่า1เดือนกว่า ได้มีการทยอยรื้อกันไปแล้ว ขณะเดียวที่ส่วนราชการได้ดำเนินการไป ส่วนสมัชชาสุขภาพจังหวัดสุราษฎร์ธานีก็ได้เปิดเวทีกลางเชิญตัวแทนจากทุกภาคส่วนที่เกี่ยวข้องมาร่วมพูดคุยหาทางออก เพื่อเปิดให้เห็นมุมมองของแต่ละฝ่าย ซึ่งสมัชชาสุขภาพเป็นหนึ่งในเครื่องมือตาม พ.ร.บ.สุขภาพแห่งชาติ โดยการดำเนินงานต่างๆ ที่ผ่านมา สำนักงานคณะกรรมการสุขภาพแห่งชาติ หรือ สช. ช่วยสนับสนุนให้เกิดการนำเครื่องมือดังกล่าวมาใช้ก่อนหน้านี้อาจมีการกระทบกระทั่ง แต่วันนี้ทุกคนต่างต้องการหาทางออก ให้ทุกฝ่ายชนะร่วมกัน เพราะในพื้นที่ไม่มีผู้มีอิทธิพล มีแต่ความเป็นพี่เป็นน้อง ขณะเดียวกันยังมีเครื่องมือกลไกอื่นๆ อย่างธรรมนูญสุขภาพ ซึ่งเป็นกติกาข้อตกลงของพื้นที่ ทำให้วันนี้ทุกฝ่ายได้มาร่วมกันมองเพื่อชาวสุราษฎร์ในอนาคตดร.ปรเมษฐ์ ระบุดร.ปรเมษฐ์ กล่าวว่า ผลจากการพูดคุยดังกล่าว ทำให้แต่ละฝ่ายได้เห็นมุมมองและปัญหาของอีกฝ่าย ซึ่งข้อเสนอที่เกิดขึ้นได้ถูกรวบรวมและนำมาจัดหมวดหมู่ เช่นเดียวกับข้อมูลที่ได้จากในเวทีต่างๆ มารวมกันเป็นข้อเสนอ เพื่อส่งไปยังหน่วยงานที่เกี่ยวข้องว่าจะต้องทำสิ่งใดบ้าง เช่น เรื่อง ขนำ หรือบ้านพักกลางน้ำนั้น ได้มีการเสนอทางออกว่า หากเป็นขนำขนาดเล็ก อยู่บนร่องน้ำที่เรือประมงจะต้องผ่าน เห็นสมควรว่าให้รื้อ แต่หากเป็นขนำขนาดใหญ่ที่ลงทุนหลักหลายล้านบาท และไม่อยู่ในร่องน้ำที่เรือจะต้องวิ่งผ่าน ได้เสนอให้เป็นสมบัติของแผ่นดิน โดยยกให้หน่วยงานเจ้าท่าหรือศูนย์วิจัยชายฝั่งใช้ประโยชน์หลังจากนี้ยังเสนอว่าให้มีการเชิญตัวแทนทุกส่วนให้ครอบคลุม ทั้งผู้ที่เกี่ยวข้องในคณะทำงานต่างๆ หน่วยงานที่ดูแลด้านกฎหมายมาพูดคุยรับฟังความเห็นกันในเวทีใหญ่ เพื่อร่วมกันหาฉันทมติให้ทุกฝ่ายได้มาหาทางออก โดยเฉพาะการที่เรามีประสบการณ์ในการสร้างเวทีกลาง บูรณาการทุกภาคส่วนเพื่อแก้ไขปัญหาโควิด-19จนได้รับการยอมรับในระดับโลกดร.ปรเมษฐ์ ระบุดร.ปรเมษฐ์ กล่าวอีกว่า ในแต่ละระดับยังมีกลไกอื่นๆ ไม่ว่าจะเป็นในระดับเขต มีคณะกรรมการเขตสุขภาพเพื่อประชาชน ในระดับจังหวัดมีสมัชชาสุขภาพ ในระดับอำเภอมีคณะกรรมการพัฒนาคุณภาพชีวิต ซึ่งส่วนต่างๆ เหล่านี้เน้นการมีส่วนร่วม การพูดคุยและหาทางออกที่ทุกคนจะได้ประโยชน์ ฉะนั้นในแต่ละจังหวัดหากเกิดปัญหาใด การหันหน้าเข้าหากันจะช่วยหาทางออกเพื่อจังหวัดของทุกคนได้
รอง สสจ.สุราษฎร์ธานี เผยใช้กลไก สมัชชาสุขภาพจังหวัด เชื่อมร้อยความร่วมมือทุกภาคส่วน สางปัญหา ฟาร์มหอย-คืนพื้นที่สาธารณะ อ่าวบ้านดอน จ.สุราษฎร์ฯ หาทางออกบนผลลัพธ์ที่ดีทุกฝ่ายได้ทุกคน 20 ก.ค.2563
สมัชชาสุขภาพจังหวัด,อ่าวบ้านดอน